Minisita Kibuule ayitiddwa mu kkooti ku by’ettaka
Omuwandiisi wa kkooti enkulu e Mukono Flavia Nabakooza alagidde Minisita w'ensonga z'amazzi ate nga ye mubaka akiikirira abantu ba mukono ey'amambuka mu Palamenti , Ronald Kibule wamu n'oluuyi lwa Namasole okulabika mu kkooti nga ennaku z'omwezi 9 omwezi Museenene omwaka guno okutandika okuwulira omusango ogubavunaanibwa.
Flavia asoose kwetondera kkooti oluvannyuma lw'abatuuze b'e Kigaya okuggya ku kkooti olw'okutaano lwa ssabbiiti ewedde wabula newatabaawo kuwulirwa kwa musango gwabwe gwebaawawaabira minisita ono nategeza nti yadde banalabikako eri kkooti oba nedda bakugenda mumaaso nokuwulira omusango.
Wabula bo abatuuze omubadde ne bannamukadde abatemera mu myaka 90 balabiddwako nga bibasobedde oluvannyuma lwa kkooti okutwala akaseera nga balindirira oluvannyuma n'etuula wabula enjuyi ezawawaabirwa obutalabikako mu maaso g'omulamuzi.
Banno balumye n'ogwengulu nebategeeza nti sibaakukoowa kwewuuba mu kkooti newankubadde Minisita Kibule agaanye okujja mu kkooti era nebagamba nti bassasaanya ensimbi nnyingi mu ntambula okuva e Kigaya okutuuka ku kkooti ezisoba mu 500,000.
lug_Latn lug_Latn lug_Latn lug_Latn lug_Latn